161 



læggelser af denne Myg. Fra Aaret 1893 har den optraadt 

 meget ødelæggende flere Steder i Jylland; paa Gaardbo- 

 gaard ødelagde den saaledes nævnte Aar*) Froavlen af 

 Eng-Rævehale i den Grad , at Tabet ansloges til mange 

 Tusinde Kr. Noget Middel imod den har man desværre 

 endnu ikke fundet. 



Larven af Asphondylia luibellataruin F. Lw. lever i 

 Gulerodsfrø, der omdannes til oppustede Galler. 



Have-Haarinyggen (Bibio hortulanus L.) 



er en glinsende sort Myg med en mere plumrTog sammen- 

 trængt Krop end de Foregaaende, hvorved den faar en Del 

 Lighed med en Flue. Hunnen, hvis Rygskjold og Bag- 

 krop er gulligrod, er 9 Mm. lang, Hannen lidt mindre. 

 Larven er 15 Mm., valseformet, smudsig graabrun, forsynet 

 med et sortebrunt Hoved. Paa Midten af hver Ring findes 

 der en Tværrække af bløde Torne, og hver Ring er desuden 

 ved Tværrynker delt i tre Afsnit, hvorved Larven faar et 

 rynket Udseende. Puppen er fint rynket, valseformet, 

 9 Mm. lang og ligner noget en Sommerfuglepuppe. 



I Slutningen af April eller i Begyndelsen af Maj 

 kommer Myggene frem af Jorden. De færdes i Sværme; 

 naar det er godt Vejr, flyver de med sti vt nedhængende 

 Ben, naar det er koldt, sidder de ubevægeligt paa 

 Planterne og kan da let afbankes. Hunnerne lægger 

 deres Æg hobevis indtil Hundrede og derover i Jorden. 

 Larverne, der arbejder i Fællesskab, lever af Rødder, 

 levende eller døde, og kan paa denne Maade gjore stor 

 Skade, navnlig i Haver, men ogsaa paa Marker f. Ex. Rug- 

 og Bygmarker. Det første Aar er Skaden ikke stor; forst 

 det følgende Foraar, naar Larverne er udvoxede, bliver 

 Skaden følelig. Efter nogle faa Ugers Puppetilstand kommer 



*) E.Rostrup: Oversigt over Landbrugsplanternes Sygdomme i 

 1893. Nr. 10. 



11 



